
Наредба за изменение и допълнение на Наредба № 37 от 19.10.2016 г. за авиационните оператори
(обн. ДВ, бр. 87 от 2016 г., изм., бр. 40 от 2018 г., изм. и доп., бр. 53 от 2018 г., доп., бр. 55 от 2019 г., изм., бр. 12 от 2020 г., изм., бр. 31 от 2021 г., изм. и доп., бр. 12 от 2022 г., доп. бр. 32 от 2023 г.)


§ 1. В чл. 10, ал. 1, т. 19 думите „Регламент (ЕО) № 1321/2014 на Комисията за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации“ се заменят с „Регламент (ЕС) № 1321/2014 на Комисията относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи“.

§ 2. В чл. 19 се правят следните изменения:
1. В ал. 2, т. 6 се отменя.
2. В ал. 3 думите „процедурите за одобрение на организация за управление на поддържането на постоянна летателна годност по част М на“ се заменят с „процедурата за одобрение на организацията, участваща в поддържането на летателната годност, в съответствие с чл. 4, пар. 1 и точка M.A.201 от Приложение I от“.

§ 3. В чл. 28, ал. 2 се изменя така:
„(2) Процедурата за издаване на разрешително за високорискови специализирани търговски операции се провежда заедно с процедурите за одобрение на организация за управление на поддържането на постоянна летателна годност по Приложение Vв (част CAMO) от Регламент № 1321/2014 или на организация за летателна годност с комбинирани функции по Приложение Vг (част CAO) от Регламент № 1321/2014, освен в случаите, когато е сключен договор с одобрена организация за управление на поддържането на постоянна летателна годност по Приложение Vв (част CAMO) от Регламент № 1321/2014 или с организация за летателна годност с комбинирани функции по Приложение Vг (част CAO) от Регламент № 1321/2014.“ 

§ 4. В чл. 34 се правят следните изменения и допълнения:
1. В ал. 4 навсякъде думите „част М“ се заменят с „част САМО“.
2. Създава се ал. 9: 
„(9) Декларации до главния директор на ГД ГВА подават и оператори, които извършват търговски въздушни операции с аеростати, които отговарят на условията в чл. 2, пар. 1, б. „б“, подт. „i“ и „ii“ от Регламент (ЕС) 2018/1139, съгласно изискванията на Регламент за изпълнение (ЕС) 2018/395 от 13 март 2018 година за определяне на подробни правила за експлоатацията на аеростати, както и за лицензирането на летателните екипажи на аеростати в съответствие с Регламент (ЕС) 2018/1139 на Европейския парламент и на Съвета.“

§ 5. В чл. 60 се правят следните изменения и допълнения:
1. В ал. 4, изречение първо след думата „несъответствия“ се поставя запетая и думите „и основания за тях“ се заменят с „основанията за тях и срокът за отстраняването им, който е не повече от 3 месеца, считано от датата на информирането.“
2. В ал. 7 основният текст се изменя така: 
„Главна дирекция „Гражданска въздухоплавателна администрация“ може да удължи срока за отстраняване на несъответствията по ал. 4, при условие че операторът е представил план за коригиращи действия, който е приет, както и обосновка на причините, поради които несъответствията не са били отстранени в рамките на първоначално определения срок. В определения по ал. 4, съответно удължения срок авиационният оператор представя доказателства за коригиране на несъответствията, които комисията по чл. 57 оценява в срок до 10 работни дни от получаването им, като “.
§ 6. В чл. 66, ал. 1, т. 4 думите „част М“ се заменят с „част CAMO или на организация за летателна годност с комбинирани функции по част CAO“. 
 § 7. В Приложение № 3, част III, т. 4 думите „Part M / Part CAMO“ се заменят с „Part САМО / Part CAO“, а думите „Manager Part M“ се заменят с „Manager Part САМО / Part CAO“. 

